钦定古今图书集成/理学汇编/学行典/第086卷 > 王阳明集 > 《答路宾阳》
## 钦定古今图书集成/理学汇编/学行典/第086卷 > 王阳明集 > 《答路宾阳》

日来山闲朋友，远近至者百馀人，因此颇有警发，见
得此学益的确简易，真是“考诸三王而不谬，百世以
俟圣人而不惑”者。惜无因复与宾阳一面语耳。郡务
虽繁，然民人社稷莫非实学。以宾阳才质之美，行之
以忠信，坚其必为圣人之志，勿为时议所摇，近名所
动。吾见其德日进而业日广矣。